
Δελτίο Τύπου
Προβολή του περιβαλλοντικού ντοκιμαντέρ «Σιγή Ιχθύος» στο Τμήμα Περιβάλλοντος και συζήτηση με τον δημιουργό του

Την Παρασκευή 16 Φεβρουαρίου 2024 στις 14:00 θα προβληθεί στο Τμήμα Περιβάλλοντος (κτίριο Ξενία, Αίθουσα Β΄) το περιβαλλοντικό ντοκιμαντέρ «Σιγή Ιχθύος» των Θοδωρή Χονδρόγιαννου (παραγωγή, σενάριο, σκηνοθεσία) και Ανδρέα Λουκάκου (σκηνοθεσία). Το ντοκιμαντέρ γυρίστηκε το 2019, προβλήθηκε στο Φεστιβάλ Θεσσαλονίκης το 2020 και θίγει το ζήτημα της υπεραλίευσης στη Μεσόγειο.
Η εκδήλωση οργανώνεται στα πλαίσια του προγράμματος μεταπτυχιακών σπουδών «Πλανητική Περιβαλλοντική Αλλαγή, Διαχείριση & Τεχνολογία» και είναι ανοικτή για το κοινό. 
[bookmark: _GoBack]Μετά την προβολή του ντοκιμαντέρ θα ακολουθήσει συζήτηση με τον κύριο Χονδρόγιαννο. 
Ο κύριος Χονδρόγιαννος είναι δημοσιογράφος, αποφοίτησε από τη Νομική Σχολή του ΕΚΠΑ και έχει συνεργαστεί με ελληνικά και διεθνή ΜΜΕ (inside story, Popaganda, VICE, Investigate Europe, RAI, ZDF, Offener Kanal). Σήμερα εργάζεται στο Reporters United. Είναι συγγραφέας του βιβλίου «Στη χώρα του Χωσέ» (εκδ. Key Books), το οποίο προσεγγίζει τις παθογένειες και τα κακώς κείμενα της στρατιωτικής θητείας. 

